Áno, filtračná kanvica už v praxi preukázala svoju efektivitu. Stále však berte na vedomie, že nejde o najúčinnejší a dokonalý spôsob filtrácie vody. Komunálne zdroje pitnej vody zvyčajne obsahujú škodlivé látky v zanedbateľnom množstve a na ľudský organizmus majú minimálny vplyv. Filtračná kanvica má svoje benefity a s určitosťou znižuje obsah kontaminantov vo vode. Stále však hovoríme o filtrovanej pitnej vode, nie o škodlivej alebo vyslovene zdravotne nevyhovujúcej vode, ktorá by obsahovala evidentné množstvo škodlivých látok. Kvalita vody je tak aj pre filtračnú kanvicu kľúčová. Filtračná kanvica zlepšuje chuť vody, zbavuje ju zápachu aj určitého množstva kontaminačných látok.\r